 Ebola Virus Diseasea waa xanuun ku dhaca banii aadamka, kaas uu sabab u yahay, Virus-ka loo yaqaan Ebola calaamadaha xanuunkani waxay bilaabmaan laba cisho ka dib marka qofka jidhkiisa virusku ku jiray sadex todobaad Sitimaan, Calaamadaha ugu waaweyn ee uu leeyahayna waxaa ka mid ah, Xumad jidhka oo dhan ah, Madax xanuun, yalaalugo, matag, shuban, iyo in ay shaqada yareeyaan kelyaha iyo beerku, sidoo kale dadka qaar waxay isku arkaan dhiigbax, xanuunkan wuxuu ku gudbi karaa marka qof uu la wadaago qof kale dhiig ama dheecaamada jidhka, mararka qaarna waxaa gudbiya xayawaanada qaarkood oo weliba Virus-kan jidhkooda ku jiro sida Daayeerka, Xanuunkan wuxuu calaamadaha la wadaagaa, xanuuno kale sida Kaneecada, Daacuunka iyo xanuuno kale oo Viruses-ku hogaamiyaan, xanuunkan waxaa la ogaan karaa marka la arko calaamadihiisa, Ebola Virus Disease, wuxuu leeyahay ka hortag, daaweyntiisu weli maaha mid lagu guulaystay, marka xanuunku qof asiibo, waxaa loo bilaabaa dareere badan oo uu afka ka qaadanayo amaba xididka laga siinayo si loo ilaaliyo inaanu qofku fuuq bixin, sidoo kale waxaa muhiim ah in qofka la siiyo daawooyinka dhiig-joojiha ah, si looga hortago dhiig bax badan,waxaa intaa loo raaciyaa daawooyinka xanuunXumad baabiiyayaasha ah iyo weliba mararka qaar Antibiotics. 